Gabriela Lucuțar are planuri mari pentru viitor. După despărțirea de fostul soț, vedeta vrea să își extindă afacerea. Ce a declarat blondina?
În urma divorțului prin care a trecut recent, Gabriela Lucuțar a fost inspirată să își înceapă o nouă afacere. Ce business vrea să deschidă, mai exact, „Regina Întunericului”?
Gabriela Lucuțar și fostul partener, Romeo Constantin Lucuțar, au decis să o ia pe drumuri separate, după mai bine de 20 de ani de căsnicie și 3 copii împreună. Recent, ei au semnat actele de divorț și s-au despărțit într-un mod prietenește.
Cei doi dețineau la comun o avere impresionantă de 2,7 milioane de euro, iar în urma divorțului, Gabriela a plecat cu 30%. De asemenea, „Regina Întunericului” a rămas cu firma de pompe funebre, pentru care a și devenit cunoscută.
Dar divorțul nu a afectat-o în mod negativ. Dimpotrivă, vedeta este încrezătoare că va avea parte din nou de iubire și că își va găsi partenerul potrivit.
„Vreau să-mi refac viața cât mai repede. Eu acum mă simt ca la 20 de ani, și fizic și psihic. Mă simt mai frumoasă ca oricând! Așa că sunt sigură că există și cineva acolo pentru mine”, a povestit Gabriela Lucuțar, potrivit click.ro.
Mai mult decât atât, ea este gata să își deschidă o nouă afacere. După ruptura dintre ea și fostul soț, Gabriela Lucuțar se gândește să înființeze o firmă care să se ocupe cu organizarea petrecerilor de divorț. Dat fiind că rata divorțurilor este în creștere, este probabil ca bussinesul să aibă un mare succes și să atragă o mulțime de clienți.
„Acum, după ce am trecut prin divorțul ăsta, mă gândesc să organizez și evenimente pentru cei divorțați, nu doar înmormântări. Intenționez să-mi extind afacerea. Vreau ca lumea să înțeleagă că, pentru mine, acest divorț nu este un motiv de tristețe, din contră este un motiv de fericire și chiar aș fi vrut să petrec, să-mi organizeze cineva un chef unde să mă simt bine.
Nu suntem nici la înmormântare, nici la parastas, viața merge înainte, nu plânge nimeni. Și chiar mă gândesc serios la treaba asta: să organizez evenimente pentru cei divorțați. Sigur voi avea clientelă!” a declarat Gabriela Lucuțar, conform click.ro.